**Planinsko društvo Domžale**

# Zapisnik 1. seje Upravnega odbora v novi sestavi.

Dne: 8. maj 2018 na Kopališki 4, v Domžalah, s pričetkom ob 19:30 uri.

Prisotni so bili vsi člani upravnega odbora in nadzornega odbora.

Anka Cerar, Andrej Čelesnik, Jernej Grad, Aleš Janžekovič, Jernej Južna, Aleš Kermauner, Helena Kermauner, Marcel Kogovšek, Matej Ogorevc, Aleš Peršolja, Alojz Pirnat, Dušan Prašnikar, Luka Skočir, Tone Bakšič, Christian Premk, Janko Vodlan

Sestanek je vodila Helena Kermauner. Predlagala je naslednji dnevni red:

1. Kratka predstavitev sodelujočih
2. Dogovor o načinu dela upravnega odbora
3. Pregled statusa aktivnosti, ki že potekajo
4. Razno – ogled plezališča na Rodici in prostorov v garažni hiši

## Predstavitve

Vsi prisotni so povedali nekaj malega o sebi in svojih dejavnostih. Zagotovo se po tem sestanku vsaj malo bolj poznamo med seboj.

## Dogovor o načinu dela

Helena je predlagala naslednje:

Seje bomo sklicevali po e-pošti, predvidoma enkrat mesečno ob sredah.

Sestanke pričenjamo ob dogovorjeni uri in se držimo predvidenega časa trajanja. Za vse teme, ki potrebujejo širšo ali temeljitejšo obravnavo, bodo sklicani sestanki z delovno skupino za posamezno področje.

Za obveščanje med člani upravnega odbora vsi uprabljamo skupen mail naslov: Clani UO [uo@pdd.si](mailto:uo@pdd.si)

Vsa dokumentacija planinskega društva je na [skupnem področju PDD](https://drive.google.com/drive/folders/1NLEiD98cfNzDqbmHH6b3ljbinoIkDzTK?usp=sharing) (Google Drive). Dokumentacijo bomo postopno dopolnjevali.

Vse aktivnosti društva so vpisane v [skupnem koledarju PDD](https://calendar.google.com/calendar?cid=cGRkb216YWxlQGdtYWlsLmNvbQ) (Google Calendar PD Domzale).

Informacije o odsekih in kontaktni podatki so zavedeni na [spletnem portalu društva](http://www.pdd.si/) (www.pdd.si). Na spletnih straneh naj bodo tudi vsa vabila in poročila o izvedenih aktivnostih.

Vsak zase, načelniki odsekov pa za svoje člane zbirajo in vodijo ure prostovoljstva.

Članarine v prostorih na Kopališki pobirata Matej in Marcel ob torkih, Helena in Aleš ob sredah, Nejc pa ima blagajno pri sebi.

Po končanem uradnem delu seje ste vsi vabljeni k občasni predstavitvi svojih potovanj ali drugih zanimivih tem.

Sklepi:

1. **Vsi Načelniki odsekov do naslednjega sestanka uredijo informacije o odseku na spletnem portalu društva.**
2. **Vsi člani UO uporabljajo skupni mail, koledar in dostop do dokumentacije (potrebna je potrditev prejetega vabila za uporabo)**
3. **Vsi člani UO, ki imajo pri sebi novejše verzije dokumentov, (zapisniki, gradiva za razpise, prijave za PZS izpopolnjevanja, ostale prijave...) dokumentacijo sami odložijo v ustrezno mapo. Po potrebi kreirajo mapo za področje, ki ne obstaja.**

## Pregled statusa aktivnosti, ki že potekajo

Razpisi:

April 2018 / [Razpis Slovenija planinari](https://slovenijaplaninari.pzs.si/) / Čakamo odgovor

Marec 2018 / [Razpis Občine / za obnovo športnih objektov](http://www.domzale.si/objava/126177) / Čakamo odgovor

November 2017 / [Razpis Občine / za rekreativne programe](http://www.domzale.si/objava/110558) / Odobreno 5.028,72 eur.

Dogodki:

26.11.2018 / 70. letnica društva PDD / razmisliti o načinu obeležitve

26.8.2018 / Dan domžalskih planincev / dogovor o izvedbi na junijskem sestanku

25.7. do 30.7.2018 / Knjižnica pod krošnjami na Mali planini / potrjen dogovor o sodelovanju, dogovor o izvedbi na junijskem sestanku

9. junij in 16. junij / Izvedba pohodov v sodelovanju z Zavodom za šport

17.5.2018 / delavnica o prometnem režimu na Veliki planini /

12.5.2018 / delovna akcija / Nejc je predstavil plan dela/ Vabljeni na Malo planino

Za sodelovanje pri izvedbi na dogodkih povabite čimveč ostalih članov in podpornikov društva.

Odseki:

V nadaljevanju so Načelniki odsekov podali kratka poročila o izvedenih dejavnostih in planiranih aktivnostih. Aktivnosti bodo še dopolnili v koledarju.

Helena se bo sestala z vsakim odsekom posebej, z namenom, da se seznani z ostalimi člani in z načinom dela.

## Nadzorni odbor

Prisotni člani nadzornega odbora so se dogovorili, da jih bo kot predsednik NO zastopal Tone Bakšič. Helena je poudarila, da so vsi člani NO še naprej vabljeni na seje upravnega odbora.

## Razno / Ogled plezališča na Rodici in prostorov v garažni hiši

Po sestanku se nas je zbralo sedem za ogled prostorov plezališč.

Naslednji sestanek bo **v sredo, 6. junija ob 19:30**, v društvenih prostorih v Domžalah.

Zapisala: Helena Kermauner

10. maj 2018